
Előterjesztés Zalakaros Város Önkormányzat Képviselőtestülete 2022. június 23-i ülésére

Tárgy: A települési támogatásokról és a személyes gondoskodást nyújtó ellátásokról 
              szóló 7/2021. (VI.7.) önkormányzati rendelet módosítása
Előterjesztést készítette: Torma László aljegyző
Tisztelt Képviselőtestület!

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet tartalmazza a szociális étkeztetésre való jogosultság helyi feltételeit, illetve a 11. melléklet tartalmazza az étkeztetés intézményi térítési díját. 
Az előterjesztés két ponton javasolja az önkormányzati rendelet módosítását:

· a rendelet értelmében életkora miatt rászoruló az a személy, aki a 62. életévét betöltötte, az életkort javasolja az előterjesztés 65 évre emelni

· az előterjesztés 20%-os intézményi térítési díj emelésre tesz javaslatot (bruttó 505 Ft-ról 606 Ft-ra történő emelés, valamint a szállítási költség 98,- Ft-ról 110 Ft-ra történő emelése szállítás/alkalom)
Mindezek figyelembevételével kérjük a Tisztelt Képviselőtestületet az alábbi rendelet-tervezet elfogadására:
Rendeleti javaslat:

Zalakaros Város Önkormányzata Képviselő-testülete megalkotja a …../2022 (……) önkormányzati rendeletét a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról.
Zalakaros, 2022. június 13.


                    
                                                                                                      Novák Ferenc





        polgármester
Zalakaros Város Önkormányzata Képviselőtestületének  …./2022 (….) önkormányzati rendelete

a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról
Zalakaros Város Önkormányzata Képviselőtestülete a szociális igazgatásról és a szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában, 32. § (3) bekezdésében, 58/B. § (2) bekezdésében, 62. § (2) bekezdésében, 92. § (1) bekezdés b) pontjában, 92. § (2) bekezdésében, 132. §. (4) bekezdésében kapott felhatalmazás alapján, Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 8a. pontjában meghatározott feladatkörében eljárva a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendeletét az alábbiak szerint módosítja:

1. §

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 21. § (2) bekezdése helyébe a következő rendelkezés lép:

„(2) Életkora miatt rászoruló az a személy, aki személyi azonosításra alkalmas okmány másolatával igazolja, hogy 65. életévét betöltötte”

2. §

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 11. melléklete helyébe az 1. melléklet lép.

3. §

Ez a rendelet 2022. július 1-jén lép hatályba. 

Novák Ferenc
Dr. Szentgyörgyvölgyi Eszter

polgármester
jegyző
Záradék: 

Kihirdetve: 2022….


Dr. Szentgyörgyvölgyi Eszter

                                                                                                           jegyző
1. melléklet
11. melléklet

SZOCIÁLIS ÉTKEZTETÉS
Az intézményi térítési díj 606,- Ft/adag + szállítás 110,- Ft szállítás/alkalom

A díjak az Áfát tartalmazzák.

A személyi térítési díj a szolgáltatást igénybe vevő személy rendszeres havi jövedelme alapján kerül kiszámításra azzal, hogy az Sztv. 116. § (3) bekezdés alapján a személyi térítési díj nem haladhatja meg a jövedelemigazolásban igazolt jövedelem 30 %-át.

Előzetes hatásvizsgálat

a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításához
A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

Jelen önkormányzat rendelet módosításának társadalmi- gazdasági hatása abban mérhető, hogy a KSH által megállapított fogyasztói áremelkedések mértékével azonosan emelkednek egyes árak, illetve díjak, valamint az általános forgalmi adó emelkedésének áthárítása érintettek számára többletfizetési kötelezettséget jelent. Továbbá az életkor miatt rászorultságot a nyugdíjkorhatárhoz igazítja.  A gazdasági hatása abban mérhető, hogy az önkormányzat számára többletbevételt jelent, illetve az önkormányzati kiadások inflációval történő növekedését kompenzálhatja, így az önkormányzat terheit nem növeli. 

Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 

A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: 

Az Áht. Tv. 10§. (3) bekezdése értelmében fizetési kötelezettséget előírni, a fizetésre kötelezettek körét, a fizetési kötelezettség mértékét, kedvezmények, mentességek körét és mértékét, továbbá előlegfizetési kötelezettséget megállapítani – a díj, a bírság kivételével – csak törvényben illetve törvény felhatalmazása alapján önkormányzati rendeletben lehet.

A fentiekben indokolt gazdasági hatások miatt szükséges a 2022. évi térítési díjak megállapítása. A veszélyhelyzettel összefüggő átmeneti szabályokról szóló 2021. évi XCIX. törvény 147. §-a rendelkezik arról, hogy az önkormányzat által megállapított díjak emelésének legkorábbi időpontja 2022. július 1.
A rendelet megalkotása elmaradása esetén várható következmények: 

Amennyiben az önkormányzat nem hárítja át egyes gazdasági tényezők növekedésének hatását az érintettekre a települési források csökkennek, melyek az egész lakosság számára hátrányos hatást eredményezhetnek. 

A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre álltak. 

Zalakaros, 2022. június 13.







Dr. Szentgyörgyvölgyi Eszter








        jegyző 

Indokolás a költségvetési intézményeknél folyó étkeztetés élelmezési nyersanyagnormáiról és a térítési díjak megállapításának módjáról szóló 28/2015. (XI.27.) önkormányzati rendelet módosításához
Általános indokolás
A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet tartalmazza a szociális étkeztetésre való jogosultság helyi feltételeit, illetve a 11. melléklet tartalmazza az étkeztetés intézményi térítési díját. 
Az előterjesztés két ponton javasolja az önkormányzati rendelet módosítását:

· a rendelet értelmében életkora miatt rászoruló az a személy, aki a 62. életévét betöltötte, az életkort javasolja az előterjesztés 65 évre emelni

· az előterjesztés 20%-os intézményi térítési díj emelésre tesz javaslatot (bruttó 505 Ft-ról 606 Ft-ra történő emelés, valamint a szállítási költség 98,- Ft-ról 110 Ft-ra történő emelése szállítás/alkalom)

Részletes indokolás
1.§-hoz

A szociális étkeztetés kapcsán az életkor alapján való rászorultságot szabályozza újra, a nyugdíjkorhatárhoz igazítva.
2.§-hoz

A szociális étkeztetés intézményi térítési díjára tesz javaslatot 2022. július 1-jétől.
3.§-hoz

Hatályba léptető rendelkezést tartalmaz.

Zalakaros, 2022. június 13.








Dr. Szentgyörgyvölgyi Eszter








        jegyző 


